b'\n_START_ARTICLE_\nDebela Berta\n_START_SECTION_\nIme\n_START_PARAGRAPH_\nHavbico je ve\xc4\x8dinoma oblikoval Kruppov Direktor dizajna, profesor Fritz Rausenberger in njegov predhodnik, direktor Max Dreger (1852-1929). \xc5\xa0tevilni viri pravijo, da je ime Bertha sklicevanje na Bertho Krupp, dedinjo in lastnico industrijskega imperija Krupp. Vsi niso istega mnenja. Med vojno so Nemci dali \xc5\xa1tevilne druge vzdevke za M-naprave. (" Dicke ", kar pomeni ma\xc5\xa1\xc4\x8dobo ali nekaj velikega v nem\xc5\xa1\xc4\x8dini, je o\xc4\x8ditno sklicevanje na fizi\xc4\x8dni vidik gospe Krupp ). Ime " Big Bertha ", so zavezniki uporabljali za katerokoli ve\xc4\x8dje nem\xc5\xa1ko oro\xc5\xbeje, kot so na primer- \xc5\xbeelezni\xc5\xa1ki bojni top znan kot " Langer Max " in artilerija za velike domete "Paris gun ". Strogo gledano ime Dicke Bertha ali Big Bertha, se uporablja le za 42cm M-Ger\xc3\xa4t havbico.\n_START_SECTION_\nZgodovina dizajna\n_START_PARAGRAPH_\nJe imela je svojo genezo iz naukov, ki so jih Nemci ( in Avstrijci ) pridobili v rusko-japonski vojni leta 1904-1905. Med vojno so Japonci odstranili nekatere njihove obalno-obrambne 28cm havbice in jih uporabljali kot pomo\xc4\x8d za razstrelitev ruske obrambe v ruski mornari\xc5\xa1ki bazi v Port Arthuru. To je bila takratna popolna novost, saj so do takrat voja\xc5\xa1ki strokovnjaki domnevali, da so bili najve\xc4\x8dji prenosni topovi okoli kalibra 20cm. Kljub temu pa ve\xc4\x8dina Evropejcev ni v celoti spoznala, kar so jih Japonci nau\xc4\x8dili, razen seveda Nemcev in Avstrijcev (slednji so potem prav tako razvili vrsto cestno mobilnih te\xc5\xbekih topov, vklju\xc4\x8dno s 30,5cm Schlanke Emmo, havbice kalibra 38cm Barbaro in Gudrun, ter svoje 42cm havbice)._NEWLINE_V za\xc4\x8detku leta 1900 je Krupp za\xc4\x8del razvijati serijo cestno mobilnih te\xc5\xbekih topov-havbic od kalibra 28cm do kalibra 30,5cm. Te havbice so temeljile na izku\xc5\xa1njah, ki jih je Krupp dobil z gradnjo obalnih obrambnih topov (K\xc3\xbcstenm\xc3\xb6rser), kot so 30,5cm kaliber Beta-Ger\xc3\xa4t, ki je prvi model uveden leta 1897 (\xc4\x8deprav so takrat drugi narodi, vklju\xc4\x8dno z Britanijo in Zdru\xc5\xbeenimi dr\xc5\xbeavami Amerike, gradili tudi podobne topove). _NEWLINE_Nova razli\xc4\x8dica kalibra 30.5cm Beta-Ger\xc3\xa4t havbice modela 1897 je bila leta 1908 mo\xc4\x8dno izbolj\xc5\xa1ana, vendar \xc5\xa1e ne dovolj dobro oziroma tako kot \xc5\xbeeli Artilleriepr\xc3\xbcfungskommission (" artilerijski odbor za testiranje ", APK). Zato so vpra\xc5\xa1ali Kruppa za izgradnjo ve\xc4\x8dje artilerije, take, da lahko razbije moderne utrdbe. Krupp je najprej preu\xc4\x8dil mo\xc5\xbenost izgradnje artilerije kalibra 35cm, vendar je kar takoj sko\xc4\x8dil na izdelavo 42cm kalibra, ker kot tak, lahko z najmanj\xc5\xa1im nabojem ustvari tako poru\xc5\xa1itveno mo\xc4\x8d, ki je potreben za izpolnitev zahtev APK. Prvi izdelek kalibra 42cm je ogromen L/16 (cev je imela 16 kalibrov dol\xc5\xbeine) Gamma-Ger\xc3\xa4t havbica, ki je bila pomanj\xc5\xa1ana razli\xc4\x8dica topa Beta-Ger\xc3\xa4t. Nenavadno za Krupp, tako Beta in Gama oro\xc5\xbeje se je izogibalo obi\xc4\x8dajnemu drsnemu klinasto-medeni\xc4\x8dno vstavnem mehanizmu, v korist vija\xc4\x8dnim zaklepom, kar je po praksi skupno v Veliki Britaniji in Franciji._NEWLINE_Gamma je streljala krogle, ki so tehtale do 1.160 kg, sam top je tehtal 150 ton, Nemci so ga imenovali Bettungsgesch\xc3\xbctz ali "oro\xc5\xbeje na postelji", ker je bilo name\xc5\xa1\xc4\x8deno na stacionarnem prevozu, kateri je bil name\xc5\xa1\xc4\x8den v betonskem temelju, zaradi katerega so potrebovali ve\xc4\x8d dni za postavitev in pripravo. Vse komponente je bilo treba preva\xc5\xbeati po oddelkih na desetih \xc5\xbeelezni\xc5\xa1kih vagonih -\xc5\xa1est za top in ostale \xc5\xa1tiri za posteljo. Ko je streljala, se je morala posadka premakniti 300 metrov stran in spro\xc5\xbeiti po elektronski obliki. Vseeno so bili vojaki \xc5\xa1e vedno preblizu, zato so morali imeti bomba\xc5\xbeno vato v svojih o\xc4\x8deh, nosu in u\xc5\xa1esih, ter streljati z odprtimi usti, da so prepre\xc4\x8dili izgubo sluha (po\xc4\x8den bobni\xc4\x8d)._NEWLINE_Za premikanje Gamme in postavitev so bila potrebna znatna sredstva, zato je APK vpra\xc5\xa1al Kruppa za bolj mobilno razli\xc4\x8dico in mu postavil datum 15. julij 1912. \xc5\xa0e preden je bila pripeljana decembra 1913, je APK \xc5\xa1el naprej in odredil drugo v februarju 1913. Prva havbica je demonstrirala pri Kaiser Wilhelmu II, marca 1914 in je bila v veliki meri sprejeta kot novo oro\xc5\xbeje. Druga je bila pripeljana junija 1914._NEWLINE_Nova havbica je cestno-mobilno oro\xc5\xbeje, ki je name\xc5\xa1\xc4\x8deno na konstrukcijo z dvemi kolesi. To je bilo popolnoma druga\xc4\x8dno oro\xc5\xbeje kot Gama-Ger\xc3\xa4t. Cev je bila kraj\xc5\xa1a od Gammine za 4 dol\xc5\xbeine kalibrov in z neobi\xc4\x8dajnim Krupp drsnim klin zaklepom. Zaradi tanj\xc5\xa1ih sten je bila cev na splo\xc5\xa1no la\xc5\xbeja za izgradnjo in je streljala la\xc5\xbeje naboje te\xc5\xbee 830 kg. Popolnoma sestavljena je tehtala 43 ton, kar je veliko manj kot Gamma, in ni ji bilo treba biti postavljene v beton. Razvili so posebne jeklene "podstavke", na katerih so bila jeklena kolesa. Zadnji del konstrukcije je bil opremljen z masivno "lopato", ki se je zakopal v zemljo in je deloval kot sidro. Da bi prepre\xc4\x8dili zdrs navzdol po blatnih cestah, so kolesa opremili z "Radg\xc3\xbcrteln" podstavki z nogami za \xc5\xa1irjenje obremenitev. Krupp in Daimler sta razvila tudi traktor za vleko Berthe, ki je vlekel top v 5 kosih.\n_START_SECTION_\nZgodovina uporabe\n_START_PARAGRAPH_\nLe dva operativna M-Ger\xc3\xa4te topova sta bila na voljo ob za\xc4\x8detku prve svetovne vojne, \xc4\x8deprav sta bili do takrat \xc5\xbee narejeni dve dodatni cevi in zibelke. Dva operativna M-Ger\xc3\xa4te topova sta oblikovala Kurze Marine Kanone Batterie (KMK) \xc5\xa1t 3;kalibra 42cm. Sam kontingent je vseboval \xc5\xa1tiri dodatne Gamma Ger\xc3\xa4te topove sestavljene v dve bateriji in \xc5\xa1e en Gamma na pol delujo\xc4\x8di top je bil v obratovanju dva tedna pred vojno. Uporabljeni so bili za uni\xc4\x8denje belgijske utrdbe v Li\xc3\xa8ge, Namuru, in v Antwerpnu in za francosko utrdbo na Maubeuge, ter tudi druge trdnjave v severni Franciji. Bertha se je izkazala kot zelo u\xc4\x8dinkovito oro\xc5\xbeje za starej\xc5\xa1e objekte, kot je belgijska utrdba Brialmont narejena leta 1880, ki je bila uni\xc4\x8dena v nekaj dneh. Prvi strel proti sovra\xc5\xbeniku iz topa M-Ger\xc3\xa4t je bil spro\xc5\xbeen proti Fort Pontisse na obrobju mesta Liege, 12. avgusta. Najbolj spektakularen uspeh je bil proti bli\xc5\xbenjem Fort Loncin-u, ko je granata zadela neposredno v strelivo baterije in je tako povzro\xc4\x8dila veliko eksplozijo. Beton iz belgijskih utrdb je bil slabe kakovosti, saj je bil sestavljen zgolj iz plasti betona, brez \xc5\xbeelezne armature za vezavo._NEWLINE_Big Bertha je pridobila velik ugled na obeh straneh, zaradi svojih zgodnjih uspehov pri razbijanju utrdbe v Liege-u. Nem\xc5\xa1kemu tisku se je zme\xc5\xa1alo od navdu\xc5\xa1enja in so jo poimenovali kot "BerthaWunderwaffe".  Kasneje v \xc4\x8dasu nem\xc5\xa1kega napada na Verdun, februarja 1916, se je izkazala za manj u\xc4\x8dinkovito, ker je bila ta trdnjava grajena iz betona oja\xc4\x8danega z jeklom in je tako ve\xc4\x8dinoma vzdr\xc5\xbeala velike Bertine granate. V tem napadu je bila samo trdnjava Fort Vaux mo\xc4\x8dno po\xc5\xa1kodovana, saj so nemci zadeli rezervoar z vodo in zato so se vsi predali._NEWLINE_Skupno je bilo zgrajenih 12 popolnih M- Ger\xc3\xa4t topov; poleg dveh, ki sta bila na voljo, ko se je za\xc4\x8dela vojna, so med vojno zgradili \xc5\xa1e preostalih 10. Ta \xc5\xa1tevilka ne vklju\xc4\x8duje dodatnih cevi. Dve dodatne cevi so \xc5\xbee bile na voljo preden se je za\xc4\x8dela vojna in morda \xc5\xa1e ostalih 20 cevi, \xc4\x8deprav nekateri viri navajajo da jih je bilo \xc5\xa1e 18. V vojni je bilo ve\xc4\x8d Bert uni\xc4\x8denih, saj so jim popokale cevi, zaradi nepravilnega streliva. Kasneje v veliki vojni so bili narejeni topovi L/30, kalibra 30,5cm. Njihove cevi so bile name\xc5\xa1\xc4\x8dene na nekatere Bertine zibeljke, ker so zagotavljale dalj\xc5\xa1i domet in la\xc5\xbeji ogenj. To oro\xc5\xbeje je bilo znano pod imenom Schwere Kartaune ali Beta-M-Ger\xc3\xa4t.\n_START_SECTION_\nPre\xc5\xbeiveli primerki in replike\n_START_PARAGRAPH_\nDve veliki Berti je zasegla ameri\xc5\xa1ka vojska ob koncu vojne. Ena je bila prene\xc5\xa1ena v ZDA in ocenjena na Aberdeen Proving Ground-u. Oro\xc5\xbeje je bilo kasneje postavljeno na ogled v United States Ordnance Army muzeju in razrezano po koncu druge svetovne vojne._NEWLINE_Trditev, da je druga Bertha pre\xc5\xbeivela na Krupp-ovem poligonu v Meppen-u in je bila ponovno uporabljena v drugi svetovni vojni v bitki za Sevastopol, temelji na napa\xc4\x8dnem razumevanju. V resnici je bilo to Gama-Ger\xc3\xa4t oro\xc5\xbeje sestavljeno v Meppen-u, po prvi svetovni vojni, iz delov ki jih Krupp \xc5\xa1e imel in je kot tako prisostvovalo v drugi svetovni vojni, skupaj s sodobnim in \xc5\xa1e ve\xc4\x8djim M\xc3\xb6rser Karl-om in Schwerer Gustav-om._NEWLINE_Leseni model v prvotnih dimenzijah je zgradil Emil Cherubin, leta 1932. Prikazan je bil na razli\xc4\x8dnih mestih v nacisti\xc4\x8dni Nem\xc4\x8diji do leta 1939. Ta je bil prav tako na razglednici. Cherubin je slu\xc5\xbeil z modelom Berthe med prvo svetovno vojno.Sam je nato kot velik talent gradil lesene modele za muzeje, gledali\xc5\xa1\xc4\x8da in za druge stranke. Zgradil je tudi modela v 1/4 velikosti Berthe in Paris Gun-a.'